Document ID: 31989R2318

Ir-Regolament tal-Kummissjoni (KEE) Nru 2318/89
tad-29 ta’ Lulju 1989
li jemenda r-Regolament (KEE) Nru 1764/86 fuq ir-rekwiżiti minimi ta’ kwalità meħtieġa għal prodotti b’bażi ta’ tadam eliġibbli għal għajnuna għall-produzzjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 426/86 ta’ l-24 ta’ Frar 1986 fuq l-organizzazzjoni komuni tas-suq fi prodotti pproċessati mill-ħaxix u l-frott [1], kif l-aħħar emendat mir-Regolament (KEE) Nru 1125/89 [2], u b’mod partikolari Artikolu 6(4) tiegħu,
Billi t-tadam mhux imqaxxar, sħiħ jew mhux sħiħ (mgħaffeġ jew bħala zalza tal-pizza), tas-sottotitlu tan-NM ex200210 kien inkluż fil-lista ta’ prodotti eliġibbli għal għajnuna għall-produzzjoni li hemm f’Anness I, Parti A, tar-Regolament (KEE) Nru 426/86 mir-Regolament tal-Kunsill (KEE) Nru 1125/89; filwaqt li livelli ta’ kwalità minima għandhom għalhekk ukoll jiġu definiti għall-prodotti in kwistjoni, bażati fuq proċessi ta’ manifattura tradizzjonali u ġusti; filwaqt li l-ħtiġiet kwalitattivi stipulati permezz ta’ dan ir-Regolament jikkostitwixxu regoli supplementari għall-applikazzjoni ta’ l-iskema ta’ għajnuna għall-produzzjoni barra dawk id-dispożizzjonijiet adottati mir-Regolament tal-Kummissjoni (KEE) Nru 1599/84 tal-5 ta’ Ġunju 1984 li jistipula regoli għall-applikazzjoni tas-sistema ta’ għajnuna għall-produzzjoni għal prodotti proċessati mill-ħaxix u l-frott [3]; kif l-aħħar emendat mir-Regolament (KEE) Nru 2260/89 [4];
Billi hu meħtieġ li jiġi emendat ir-Regolament tal-Kunsill (KEE) Nru 1764/86 [5];
Billi l-miżuri provvduti minn dan ir-Regolament huma konformi ma’ l-opinjoni tal-Kumitat ta’ Ġestjoni għal Prodotti Ipproċessati mill-Ħaxix u l-Frott,
ADOTTAT DAN IR-REGOLAMENT
Artikolu 1
IR-REGOLAMENT (KEE) Nru 1764/86 huwa hawn emendat b’dan li ġej:
1. It-Titolu I huwa mibdul mis-segwenti:
"TITOLU I Ħtiġiet għat-tadam imqaxxar u mhux imqaxxar
Artikolu 3
Għall-għanjiet ta’ dan it-Titolu, "tadam imqaxxar" ifisser:
- tadam iffriżat imqaxxar, sħiħ jew mhux sħiħ,
u
- tadam priżervat imqaxxar, sħiħ jew mhux sħiħ, kif definit f’Artikolu 1 tar-Regolament (KEE) Nru 1599/84;
tadam ippriservat mhux imqaxxar, sħiħ jew mhux sħiħ, kif definit f’Artikolu 1 tar-Regolament hawn fuq imsemmi.
Artikolu 4
1. L-ingredjenti li ġejjin biss jistgħu jiġu miżjuda mat-tadam imqaxxar jew mhux imqaxxar:
- ilma,
- is-sugu tat-tadam,
- tadam konċentrat,
- melħ komuni (‘sodium chloride’),
- ħwawar naturali, ħxejjex aromatiċi u l-estratti tagħhom, u aromi naturali.
Bħala żidiet fil-manifattura tat-tadam imqaxxar jew mhux imqaxxar l-aċidu ċitriku (E 330) biss u l-kalċjum klorur (509) jistgħu jintużaw.
2. Il-kwantità ta’ melħ komuni miżjud ma jistax jaqbeż it-3 % tal-piż nett u meta l-kalċjum klorur huwa miżjud, il-kontenut ta’ kalċjum-joni totali ma jistax jaqbeż il-0,045 % f’stil sħiħ u l-0,080 % f’stil mhux sħiħ. Fl-istabbilizzazzjoni tal-kwantità ta’ melħ komuni miżjud, il-kontenut naturali ta’ kloruri għandu jiġi kkunsidrat bħala ekwivalenti għal 2 % tal-piż niexef kontenut.
3. Is-sugu tat-tadam u l-konċentrat tat-tadam miżjuda għandhom jikkonformaw mal-ħtiġiet minimi stipulati fit-Titolu II.
Artikolu 5
1. It-tadam imqaxxar u mhux imqaxxar għandu jkun ħieles minn togħmiet u rwejjaħ li ma jaqblux mal-prodott u l-kulur tagħhom għandu jkun karatteristiku tal-varjetà wżata, proċessata kif suppost.
2. It-tadam imqaxxar għandu jkun effettivament ħieles mill-qoxra. Il-qoxra tat-tadam mhux imqaxxar għandha tkun effettivament intatta. It-tadam sħiħ imqaxxar u mhux imqaxxar għandu wkoll ikun effettivament ħieles minn entitajiet imtabba’.
3. Il-kont tal-moffa f’tadam priservat (it-tadam u l-likwidu li jgħattihom) m’għandux jaqbeż il-50 % tal-livelli pożittivi u l-livell ta’ pH m’għandux jaqbeż l-4,5.
Artikolu 6
1. Il-prodotti għandhom jiġu kunsidrati bħala konformi ma’ Artikolu 5(2) meta t-tolleranzi segwenti għad-difetti m’humiex maqbuża:
- tbajja’: 35 ċm2 spazju aggregat;
- il-preżenza tal-qoxra (tadam imqaxxar):
- stil sħiħ: 300 ċm2 spazju aggregat,
- mhux sħiħ: 1250 ċm2 spazju aggregat;
- nuqqas tal-qoxra (tadam mhux imqaxxar):
- stil sħiħ: 300 ċm2 spazju aggregat,
- mhux sħiħ: 1250 ċm2 spazju aggregat.
It-tolleranzi ffissati huma għal kull 10kg piż net.
2. Għall-iskopijiet tal-paragrafu 1:
(a) "tbajja" jfisser spazji fejn ġerħiet fil-wiċċ ippenetraw u bħala riżultat għalhekk jikkuntrastaw sew f’kulur jew texture mat-tessut tat-tadam normali u li normalment kellu jiġi mwarrab matul il-proċess;
(b) "il-qoxra" tfisser sew il-qoxra mwaħħla mal-laħma tad-tadama sew il-qoxra misjuba mitluqa fil-kontenitur.
Artikolu 7
1. Meta jidħlu t-tadam ippriservat imqaxxar jew mhux imqaxxar, it-tadam u l-likwidu li jgħattih f’kontenitur għandu jokkupa mhux anqas minn 90 % tal-kapaċità ta’ l-ilma tal-kontenitur.
2. Il-piż nett imsaffi tat-tadam sħiħ ippriservat imqaxxar jew mhux imqaxxar għandu f’medja jkun għall inqas ekwivalenti għal 56 % tal-kapaċità ta’ l-ilma, espressa fi grammi, tal-kontenitur.
3. Meta t-tadam preservat imqaxxar jew mhux imqaxxar huwa ppakkjat f’kontenituri tal-ħġieġ, il-kapaċità ta’ l-ilma għandha tiġi mnaqqsa b’20 ml qabel ma’ l-perċentwali msemmija fil-paragrafi 1 u 2 huma kalkulati."
2. F Artikolu 13(1) tat-Titolu IV, "tadam imqaxxar" ser jieħu postu "tadam imqaxxar u mhux imqaxxar".
Artikolu 2
Dan ir-Regolament għandu jiġi fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b’mod effetiv mill-1 ta’ Lulju 1989.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-28 ta’ Lulju 1989.

Labels: 3
17
6